QLT กำไรดี ปันผลเลิศ
ผ่านมากี่ปีๆ ทาง บริษัท ควอลลีเทค จำกัด (มหาชน) หรือ QLT ก็ยังมีรายได้และกำไรได้แข็งแกร่งเสมอต้นเสมอปลาย และสามารถจ่ายเงินปันผลค่อนข้างสูงมาอย่างต่อเนื่อง นับเป็นหุ้นที่มีคุณค่าต่อการลงทุน โดยเฉพาะการลงทุนระยะยาว เหมาะสมกับหุ้นพื้นฐานแข็งแกร่ง
10 ธ.ค. 2558

–คุณค่าบริษัท–
 
ผ่านมากี่ปีๆ ทาง บริษัท ควอลลีเทค จำกัด (มหาชน) หรือ QLT ก็ยังมีรายได้และกำไรได้แข็งแกร่งเสมอต้นเสมอปลาย และสามารถจ่ายเงินปันผลค่อนข้างสูงมาอย่างต่อเนื่อง นับเป็นหุ้นที่มีคุณค่าต่อการลงทุน โดยเฉพาะการลงทุนระยะยาว เหมาะสมกับหุ้นพื้นฐานแข็งแกร่ง…
โดยดูได้จากผลประกอบการที่ผ่านมาเติบโตอย่างดี นับตั้งแต่ในปี 2554 จนถึงปัจจุบัน สำหรับในปี 2554 บริษัทมีกำไรจำนวน 93.12 ล้านบาท ต่อมาในปี 2555 บริษัทมีกำไรขยับขึ้นมาอยู่ที่ 93.75 ล้านบาท ส่วนในปี 2556 บริษัทมีกำไรลดลงเหลือ 83.51 ล้านบาท และในปี 2557 บริษัทมีกำไรขยับขึ้นมาอยู่ที่ 104.90 ล้านบาท
แม้ว่าผลการดำเนินงานไตรมาส 3 สิ้นสุดวันที่ 30 กันยายน 2558 บริษัทรายได้จากการให้บริการลดลงเหลือ 124.23 ล้านบาท จากงวดเดียวกันของปีก่อน 130.37 ล้านบาท ส่งผลให้บริษัทมีกำไรลดลงเหลือ 22.09 ล้านบาท หรือ 0.22 บาทต่อหุ้น จากงวดเดียวกันของปีก่อน 25.63 ล้านบาท หรือ 0.26 บาทต่อหุ้น ผลกระทบจากภาวะเศรษฐกิจที่หดตัวและราคาน้ำมันที่ลดลง
ส่วนผลการดำเนินงานงวดเก้าเดือน สิ้นสุดวันที่ 30 กันยายน 2558 บริษัทมีรายได้จากการให้บริการขยับขึ้นมาอยู่ที่ 381.66 ล้านบาท จากงวดเดียวกันของปีก่อน 361.38 ล้านบาท ส่งผลให้บริษัทมีกำไรขยับขึ้นมาอยู่ที่ 83.71 ล้านบาท หรือ 0.85 บาทต่อหุ้น จากงวดเดียวกันของปีก่อน 72.75 ล้านบาท หรือ 0.75 บาทต่อหุ้น ภาพรวมในระยะยาวบริษัทยังทำกำไรได้แข็งแกร่ง
สิ่งสำคัญเมื่อวิเคราะห์ฐานะทางการเงินเพื่อเป็นตัวแปรในการตัดสินใจต่อการลงทุน พบว่าฐานะทางการเงินของบริษัทยังมีความแข็งแกร่งมาก เพราะบริษัทมีสินทรัพย์หมุนเวียนมากถึง 309.88 ล้านบาท เมื่อนำมาเทียบกับหนี้สินหมุนเวียนเพียง 66.12 ล้านบาท ได้ค่า CURRENT RATIO อยู่ที่ระดับ 4.69  เท่า ถือว่าสภาพคล่องทางการเงินของบริษัทมากเกินความจำเป็น ซึ่งอาจเกิดทุนจมได้
ส่วนหนี้สินของบริษัทไม่มีอะไรที่น่าเป็นห่วง เพราะบริษัทมีหนี้สินรวมแค่ 86.08 ล้านบาท เมื่อนำมาเทียบกับส่วนของผู้ถือหุ้นมากถึง 429.84 ล้านบาท ได้ค่า D/E อยู่ที่ระดับ 0.20 เท่า แสดงว่าบริษัทปลอดจากภาระหนี้จริงๆ
เมื่อบริษัทมีกำไรที่แข็งแกร่ง ก็ยอมมีการปันผลดี โดยดูจากปี 2554-2557 บริษัทให้อัตราส่วนเงินปันผลตอบแทนที่ดีและสม่ำเสมอมาตลอด โดยปี 2554 บริษัทให้อัตราส่วนเงินปันผลตอบแทน 5.34% ต่อมาปี 2555 บริษัทให้อัตราเงินปันผลตอบแทน 4.64% ส่วนปี 2556 บริษัทให้อัตราส่วนเงินปันผลตอบแทน 6.34% ขณะที่ปี 2557 บริษัทให้อัตราส่วนเงินปันผลตอบแทน 5.59%และในปี 2558 คาดว่าอัตราส่วนเงินปันผลตอบแทนไม่ต่ำกว่า 5%
นอกจากนี้ ถ้าดูค่า P/E อยู่ที่ 11.49 เท่า ถือว่ายังไม่แพง ….
ทั้งนี้ QLT เป็นหุ้นที่นักลงทุนไม่ควรมองข้าม “เหมาะกับนักลงทุนที่ชอบถือยาว”
…
 
ผู้ถือหุ้นรายใหญ่
1. นายสรรพัชญ์ รัตคาม 17,840,000 หุ้น 18.10%
2. นายสมชาญ ลัพธิกุลธรรม 10,027,500 หุ้น 10.17%
3. นายสุเมธ เตชาชัยนิรันดร์ 4,872,755 หุ้น 4.94%
4. น.ส.มณชญา ลัพธิกุลธรรม 4,660,835 หุ้น 4.73%
5. MAYBANK KIM ENG SECURITIES PTE. LTD. 4,654,100 หุ้น 4.72%
 
…
รายชื่อกรรมการ
1.นาย นที บุญพราหมณ์ ประธานกรรมการ
2.นาย นที บุญพราหมณ์ กรรมการอิสระ
3.นาย สรรพัชญ์ รัตคาม กรรมการผู้จัดการ
4.นาย สรรพัชญ์ รัตคาม กรรมการ
5.นาย สุเมธ เตชาชัยนิรันดร์ กรรมการ